‘రోగి జాగ్రత్త’ తెలియని 45% నర్సింగ్ గ్రాడ్యుయేట్లు40% మందికి థర్మామీటర్ వాడడమూ రాదునైపుణ్య శిక్షణ పొందినా కనీస అవగాహన లేమి‘స్వీయ రక్షణ’పై మాత్రం పూర్తి పరిజ్ఞానంఆస్పైరింగ్ మైండ్స్ సర్వే నివేదిక వెల్లడిన్యూఢిల్లీ, ఆగస్టు 21: దేశంలో ఏటా కొన్ని లక్షల మంది బీటెక్ పూర్తి చేస్తున్నారు. కానీ వారిలో ఉద్యోగాలకు పనికొచ్చే నైపుణ్యం ఉన్న వాళ్ల సంఖ్య వేలల్లో కూడా లేదని పలు సర్వేలు బల్లగుద్ది మరీ చెబుతున్నాయి!! ఆస్పత్రుల్లో వైద్య సేవలు అందించడంలో కీలక పాత్ర పోషించే నర్సుల పరిస్థితి కూడా అంతేనట! నర్సింగ్లో గ్రాడ్యుయేషన్ కోర్సులు పూర్తి చేసినా 45 శాతం మందిలో కనీస నైపుణ్య ఉండడం లేదని తాజా సర్వే వెల్లడించింది.   ఉద్యోగానికి అవసరమైన నైపుణ్యాలను అంచనా వేసే ఆస్పైరింగ్ మైండ్స్ కంపెనీ దేశంలోని వివిధ ప్రాంతాల్లో నర్సింగ్ పూర్తి చేసుకున్న 3 వేల మందిపై సర్వే నిర్వహించింది. 2017 సంవత్సరంలో నర్సింగ్ ట్రైనింగ్ కూడా పొందిన వీరిలో దాదాపు 40 శాతం మందికి రోజువారీ వాడే వైద్య పరికరాలపై కనీస అవగాహన లేదని ఈ సర్వేలో తేలింది. జ్వరం చూడడానికి ఉపయోగించే థర్మామీటర్ వంటి చిన్న పరికరాల వినియోగం కూడా వీరికి తెలియదంటే పరిస్థితి ఎంత ఘోరంగా ఉందో అర్థం చేసుకోవచ్చు. ఇక ఆస్పత్రుల్లో చేరి చికిత్స పొందే రోగుల పర్యవేక్షణలో వైద్యుల కన్నా నర్సులే ఎక్కువ సమయం గడుపుతారు. దాదాపు 20 శాతం మాత్రమే రోగులకు నేరుగా వైద్యులు చికిత్స చేస్తారు. మందులు ఇచ్చి, వాటి రోజువారీగా ఎలా వాడాలో నర్సులకు సూచనలిస్తారు. కానీ రోగులకు చిన్న చిన్న సేవలను కూడా సక్రమంగా అందించలేని స్థితిలో నర్సింగ్ గ్రాడ్యుయేట్లు ఉన్నారు. ఆఖరికి పక్షవాతం వంటి వ్యాధులతో బాధపడుతున్న రోగులను జాగ్రత్తగా మరో పడకపైకి మార్చడం, వారిని వీల్చైర్లో కూర్చోబెట్టడం వంటి పనులు కూడా 31-45 శాతం నర్సులకు తెలియదని ఆస్పైరింగ్ మైండ్స్ నివేదిక వెల్లడించింది. శిక్షణ పొందే ఆస్పత్రులు, కాలేజీల్లో సరైన పరికరాలు, కనీసం వసతులు లేకపోవడం వల్లే నర్సింగ్ విద్యార్థులకు వైద్య పరికరాల గురించి, చికిత్సలు అందించే తీరుపై అవగాహన కొరవడుతోందనే విమర్శలు ఉన్నాయి. సర్వే ఫలితాల్లో ఆశ్చర్యకర విశేషమేంటంటే ఆస్పత్రుల్లో పనిచేసేటప్పుడు తమకు ఎటువంటి రోగాలు రాకుండా స్వీయ రక్షణ ఆరోగ్య విధానాలపై వీరికి పూర్తి అవగాహన ఉంది. మరోవైపు నర్సింగ్ అభ్యర్థుల పరిస్థితిని గుర్తించి ఇప్పటికే తెలుగు రాష్ట్రాల్లోని పలు ప్రైవేటు ఆస్పత్రులు వారికి సూపర్ స్పెషాలిటీ సేవలపై శిక్షణ ఇస్తున్నాయి. ఐసీయూ, జనరల్ వార్డుల్లో అందించాల్సిన నర్సింగ్ సేవలపై అవగాహన కల్పిస్తూ విశాఖ, నెల్లూరులోని కొన్ని ఆస్పత్రులు నెలవారీ రూ.3 వేలు వరకు స్టైపెండ్ కూడా ఇస్తున్నాయి.
‘rogi jaagratta’ teliyani 45% narsing graadyutlu40% mandiki thermameter vaadadamuu raadunaipunya sikshana pondina kaneesa avagaahana lemi‘sweeya rakshana’pai maatram puurti parignanamspyring minds sarve nivedika velladinyuudlly, aagastu 21: desamlo eta konni lakshala mandi beatek puurti chestunnaru. cony vaarilo udyogaalaku panikoche naipunyam unna vaalla sankhya velallo kuudaa ledani palu sarvelu ballaguddi mari chebutunnaayi!! aaspatrullo vaidya sevalu andinchadamlo keelaka paatra poshinche narsula paristhiti kuudaa anthenata! narsinglo graduation korsulu puurti chesina 45 saatam mandilo kaneesa naipunya undadam ledani taja sarve velladinchindi.   udyogaaniki avasaramaina naipunyaalanu anchana vese aspiring minds company desamloni vividha praantaallo narsing puurti chesukunna 3 vela mandipai sarve nirvahinchindi. 2017 samvatsaramlo narsing trining kuudaa pondina veerilo daadaapu 40 saatam mandiki rojuwari vade vaidya parikaraalapai kaneesa avagaahana ledani ee sarvelo telindi. jwaram chudadaniki upayoginche thermameter vanti chinna parikaraala viniyogam kuudaa veeriki teliyadante paristhiti entha ghoramgaa undo artham chesukovachhu. ika aaspatrullo cheri chikitsa ponde rogula paryavekshanhalo vaidyula kanna narsule ekkuva samayam gaduputaru. daadaapu 20 saatam matrame rogulaku nerugaa vaidyulu chikitsa chestaaru. mandulu ichi, vaati rojuvaareegaa ela vaadaalo narsulaku suuchanalistaaru. cony rogulaku chinna chinna sevalanu kuudaa sakramamgaa andinchaleni sthitilo narsing graadyutlu unnaaru. aakhariki pakshavaatam vanti vyaadhulatho baadhapadutunna rogulanu jaagrattagaa maro padakapaiki marchadam, vaarini veelchairlo koorchobettadam vanti panulu kuudaa 31-45 saatam narsulaku teliyadani aspiring minds nivedika velladinchindi. sikshana ponde aaspatrulu, callagello saraina parikaraalu, kaneesam vasatulu lekapovadam valle narsing vidyaarthulaku vaidya parikaraala gurinchi, chikitsalu andinche teerupai avagaahana koravadutondane vimarsalu unnaayi. sarve phalitaallo aascharyakara viseshamentante aaspatrullo panichesetappudu tamaku etuvanti rogaalu rakunda sweeya rakshana aarogya vidhaanaalapai veeriki puurti avagaahana undi. marovaipu narsing abhyardhula paristhitini gurtinchi ippatike telugu rashtralloni palu praivetu aaspatrulu vaariki super speshality sevalapai sikshana istunnayi. icu, janaral vaardullo andinchaalsina narsing sevalapai avagaahana kalpistuu visakha, nelluruloni konni aaspatrulu nelavari roo.3 velu varaku stypend kuudaa istunnayi.